|  |
| --- |
| Oglas za prijam u državnu službu na određeno vrijeme na radno mjesto državnoodvjetnički/a savjetnik/ca u Općinsko državno odvjetništvo u Koprivnici (28. studenog 2023.) |
|  |
|  REPUBLIKA HRVATSKA OPĆINSKO DRŽAVNO ODVJETNIŠTVO U KOPRIVNICI |
|  |

Na temelju članka 61. stavka 11. Zakona o državnim službenicima ("Narodne novine" broj: 92/05, 140/05, 142/06, 77/07, 107/07, 27/08, 34/11, 49/11, 150/11, 34/12, 49/12, 37/13, 38/13, 1/15, 138/15 i 61/17, 71/19, 98/19 i 141/22), a uz prethodno odobrenje Ministarstva pravosuđa i uprave Republike Hrvatske, Klasa: 119-03/23-04/114, Urbroj: 514-08-03-04/03-23-08 od 6. studenog 2023., Općinsko državno odvjetništvo u Koprivnici raspisuje

OGLAS

za prijam u državnu službu na određeno vrijeme

1. na radno mjesto državnoodvjetnički savjetnik – 1 izvršitelj/ica na određeno vrijeme radi zamjene odsutne službenice za vrijeme korištenja rodiljnog i roditeljskog dopusta

Uvjeti:
- završen sveučilišni diplomski studij prava, odnosno integrirani preddiplomski i

 diplomski sveučilišni studij prava

- položen pravosudni ispit.

Osim navedenih uvjeta, kandidati moraju ispunjavati i opće uvjete za prijam u državnu službu, koji su propisani odredbama članka 48. Zakona o državnim službenicima.

U državnu službu ne može biti primljena osoba za čiji prijam postoje zapreke iz članka 49. Zakona o državnim službenicima.

Na oglas se mogu prijaviti punoljetne osobe oba spola.

Osoba se prima u državnu službu uz obvezan probni rad od 2 mjeseca.

U prijavi na oglas potrebno je navesti osobne podatke podnositelja prijave (osobno ime, adresa stanovanja, broj telefona, odnosno mobitela te po mogućnosti adresa elektroničke pošte) i naziv radnog mjesta na koje se osoba prijavljuje.

Prijavu je potrebno vlastoručno potpisati.

Uz prijavu, kandidati su dužni priložiti:
- životopis,
- dokaz o hrvatskom državljanstvu (preslika osobne iskaznice, vojne iskaznice,

 putovnice ili domovnice),
- preslika diplome,

- preslika uvjerenja o položenom pravosudnom ispitu,
- preslika radne knjižice, odnosno elektronički zapis ili potvrda o podacima

 evidentiranim u bazi podataka Hrvatskog zavoda za mirovinsko osiguranje,

- presliku potvrde poslodavca ili drugi dokaz o radnom iskustvu na poslovima radnog

 mjesta za koje kandidat/kinja podnosi prijavu (npr. potvrda poslodavca s

 naznačenim poslovima i periodom rada, preslika ugovora o radu, preslika rješenja o

 rasporedu i sl.), koja mora sadržavati vrstu poslova koju je obavljao, u kojoj stručnoj

 spremi i vremensko razdoblje u kojem je kandidat obavljao navedene poslove
- dokaz o pravu prednosti pri zapošljavanju, ukoliko ostvaruju takva prava

Isprave se prilažu u neovjerenoj preslici, a prije izbora kandidata predočit će se izvornik.

Podnošenjem prijave na oglas, kandidat je suglasan s načinom prikupljanja i obrade njegovih podataka.

Prijave s dokazima o ispunjavanju uvjeta podnose se u roku od 8 dana od dana objave oglasa na stranicama Ministarstva pravosuđa i uprave ([www.mpu.gov.hr](http://www.mpu.gov.hr)), a prijave se podnose neposredno ili poštom na adresu: Općinsko državno odvjetništvo u Koprivnici, Hrvatske državnosti 5A/III, s naznakom: "Oglas za prijam državnoodvjetničkog savjetnika na određeno vrijeme".

Potpunom prijavom smatra se ona koja sadrži sve podatke i priloge navedene u Oglasu.

Osoba koja nije podnijela pravodobnu ili potpunu prijavu ili ne ispunjava formalne uvjete iz Oglasa, ne smatra se kandidatom u postupku, o čemu joj se dostavlja pisana obavijest na adresu elektroničke pošte koju je naznačila u prijavi.

Osobe koje prema posebnim propisima ostvaruju pravo prednosti, moraju se u prijavi na Oglas pozvati na to pravo, odnosno uz prijavu priložiti svu propisanu dokumentaciju prema posebnom zakonu te imaju prednost u odnosu na ostale kandidate samo pod jednakim uvjetima.

Kandidat/kinja koji/a može ostvariti pravo prednosti kod prijama u državnu službu sukladno članku 101. Zakona o hrvatskim braniteljima iz Domovinskog rata i članovima njihovih obitelji („Narodne novine“, 121/2017, 98/2019 i 84/21), članku 48. f Zakona o zaštiti vojnih i civilnih invalida rata („Narodne novine“, broj 33/92, 57/92, 77/92, 27/93, 58/93, 2/94, 76/94, 108/95, 108/96, 82/01, 103/03, 148/13 i 98/19)prije, članku 47. Zakona o civilnim stradalnicima iz Domovinskog rata (Narodne novine 84/21), članku 9. Zakona o profesionalnoj rehabilitaciji i zapošljavanju osoba s invaliditetom („Narodne novine“, broj 157/13, 152/14, 39/18 i 32/20) i članku 22. Ustavnog zakona o pravima nacionalnih manjina („Narodne novine“, broj 155/02, 47/10, 80/10 i 93/11), dužan/a se u prijavi na Oglas pozvati na to pravo te ima prednost u odnosu na ostale kandidate samo pod jednakim uvjetima.

Kandidat/kinja koji/a se poziva na pravo prednosti pri zapošljavanju u skladu s člankom 101. Zakona o hrvatskim braniteljima iz Domovinskog rata i članovima njihovih obitelji i člankom 47. Zakona o civilnim stradalnicima iz Domovinskog rata (Narodne novine 84/21) uz prijavu na oglas dužan/a je priložiti, pored dokaza o ispunjavanju traženih uvjeta, i sve potrebne dokaze dostupne na poveznici Ministarstva hrvatskih branitelja: <https://branitelji.gov.hr/zaposljavanje-843/843>

Kandidat/kinja koji/a se poziva na pravo prednosti pri zapošljavanju u skladu s člankom 9. Zakona o profesionalnoj rehabilitaciji i zapošljavanju osoba s invaliditetom uz prijavu na oglas dužan/a je, pored dokaza o ispunjavanju traženih uvjeta, priložiti i dokaz o utvrđenom statusu osobe s invaliditetom.

Kandidat/kinja koji/a se poziva na pravo prednosti pri zapošljavanju u skladu sa člankom 22. Ustavnog zakona o pravima nacionalnih manjina uz prijavu na oglas, pored dokaza o ispunjavanju traženih uvjeta, nije dužan/a dokazivati svoj status pripadnika nacionalne manjine.

Izabrani/a kandidat/kinja bit će pozvan/a da u primjerenom roku, a prije donošenja rješenja o prijmu u državnu službu, dostavi uvjerenje nadležnog suda da se protiv njega/nje ne vodi kazneni postupak, uvjerenje o zdravstvenoj sposobnosti za obavljanje poslova radnog mjesta i izvornike drugih dokaza o ispunjavanju formalnih uvjeta iz oglasa, uz upozorenje da se nedostavljanje traženih isprava smatra odustankom od prijma u državnu službu.

Komisiju za provedbu Oglasa (u nastavku teksta: Komisija) imenuje općinska državna odvjetnica.

Komisija utvrđuje listu kandidata prijavljenih na oglas koji ispunjavaju formalne uvjete iz oglasa, čije su prijave pravodobne i potpune i kandidate s te liste upućuje na testiranje i intervju.

Testiranje se sastoji od provjere znanja i sposobnosti i razgovora s Komisijom za provedbu oglasa s kandidatima (intervju).

Kandidat/kinja koji/a nije pristupio/ila testiranju više se ne smatra kandidatom/kinjom u postupku.

Vrijeme i mjesto održavanja testiranja objavit će se najmanje pet dana prije dana određenog za testiranje, na web stranici [www.dorh.hr](http://www.dorh.hr) i web stranici Ministarstva pravosuđa i uprave [www.mpu.gov.hr](http://www.mpu.gov.hr)

Za najboljeg kandidata Općinsko državno odvjetništvo u Koprivnici, sukladno odredbi čl. 122. stavak 3. Zakona o državnom odvjetništvu (Narodne novine broj: 67/18 i 21/22), podnosi zahtjev za provedbu temeljne sigurnosne provjere nadležnoj sigurnosno-obavještajnoj agenciji. Sigurnosna provjera provodi se sukladno zakonu kojim se uređuje provođenje sigurnosnih provjera.

Ako se na oglas ne prijave osobe koje ispunjavaju propisane uvjete, odnosno ako prijavljeni kandidati ne zadovolje na testiranju, općinska državna odvjetnica će obustaviti postupak po ovom oglasu.

O rezultatima oglasa kandidati će biti obaviješteni javnom objavom rješenja o prijmu u državnu službu izabranog kandidata na web stranici Ministarstva pravosuđa i uprave [www.mpu.gov.hr](http://www.mpu.gov.hr) i web stranici tijela www.dorh.hr koje je raspisalo oglas.

Dostava rješenja svim kandidatima smatra se obavljenom istekom osmoga dana od dana objave na web stranici Ministarstva pravosuđa i uprave.

 OPĆINSKA DRŽAVNA ODVJETNICA

 Ivanka Švagelj-Lovreković